**ЈАВЕН ПОВИК**

**за пријавување на директори на училишта за следење напредна обука**

**за 2025 година**

Согласно Законот за обука и испит за директор на основно училиште, средно училиште, ученички дом и отворен граѓански универзитет за доживотно учење („Службен весник на Република Македонија“ бр. 10/2015, 145/2015, 192/2015, 30/2016, 120/2018 и 140/2018) секој **директор на училиште** со **положен испит за директор** е должен да посетува напредна обука од најмалку 4 семинарски дена (по 8 часа), со вкупно времетраење од 32 часа во текот на годината.

Пријава доставува лице кое е:

* актуелен директор на училиште и
* има важечко уверение за директор.

Штом ќе ги исполните овие два условa, треба да се пријавите за следење напредна обука.

 Со пријавата задолжително треба да се достават:

* копија од Решението за избор/именување за директор;
* копија од Уверението за положен испит за директор и
* копија од уплатница за уплатен износ од 2500 денари за секоја обука.

Секој директор во текот на 2025 година треба да ги следи законски предвидените обуки, па затоа е потребно да одберете четири од долунаведените теми.

 Во пријавата е потребно да ги внесете шифрите на избраните теми (при изборот внимавајте на јазикот на кој се одржува обуката).

|  |  |  |
| --- | --- | --- |
| Р. бр. | **НАПРЕДНИ ОБУКИ ЗА 2025** | **Шифра на обука** |
| **македонски јазик** | **албански јазик** |
| 1. | Менаџирање со стрес на работното место и „burnout“ **НОВО!** | **STR01** |  |
| 2. | Односи со јавност и комуникациски вештини **НОВО!** | **OJK01** |  |
| 3. | Подготовка и финансирање на проекти **НОВО!** | **PFP01** | **PFP02** |
| 4. | Практична примена на законите од областа на образованието **НОВО!** | **ZSO01** | **ZSO02** |
| 5. | Закон за работни односи и колективни договори **НОВО!** | **ZRO01** | **ZRO02** |
| 6. | Превенција од корупција ─ етика и интегритет во образованието **НОВО!** | **PKR01** | **PKR02** |
| 7. | Самоевалуација и развојни планирања | **SRP01** |  |
| 8. | Воведување на наставно-стручниот кадар (приправници) во воспитно-образовниот процес  | **PRI01** | **PRI02** |
| 9. | Финансиско раководење  | **FR01** | **FR02** |
| 10. | Инклузивноста – предизвик во училиштата, позитивни практики  | **INK01** |  |
| 11. | Стекнување вештини за контрола на квалитетот на оценувањето на знаењето на учениците во училиштата | **OCN01** |  |
| 12. | Административно и архивско работење | **ARH01** |  |
| 13. | Дигитална писменост | **DIGI01** | **DIG02** |

**Напомена:** Редоследот на избраните обуки од Ваша страна, не претставува редослед по кој ќе бидете повикувани на обуките.

**Распоредот за реализација на поединечните обуки, односно Вашиот термин ќе го добиете на мејл, па затоа е важно читливо и јасно да ги пополните податоците во пријавата.** Обука за конкретна тема ќе се одржи по пријавување на минимум 20 лица.

Пријавата со комплетната документација се доставува **ИСКЛУЧИВО ПО ПОШТА** до Државниот испитен центар со адреса: ул. „Васил Ѓоргов“ б. б., 1000 Скопје.

Директорите за следење на секоја обука уплаќаат средства во висина од **2500,00 денари** по обука, со уплатница пополнета на следниот начин:

Цел на дознака: Уплата за следење напредни обуки за директори

Назив на примач: Буџет на Република Северна Македонија

Банка на примач: Народна банка на Република Северна Македонија

Трансакциска сметка:100000000063095

Сметка на буџетски корисник: 1600261506 787 16

Приходна шифра: 723013

Програма: 30

Контакт тел: 071211195

Со почит,

Изготвил: д-р Емилија Бошковска \_\_\_\_\_\_\_\_\_\_

Контролирал: м-р Даниела Јорданова\_\_\_\_\_\_\_\_\_\_

 Државен испитен центар

 В.Д. Директор,

м-р Даниела Јовчевска Михајловска

 \_\_\_\_\_\_\_\_\_\_\_\_\_\_\_\_\_\_\_\_\_\_